
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)

	Δευτέρα, 02 Νοεμβρίου 2026
ΔΕΛΤΙΟ ΤΥΠΟΥ

Εντοπισμός και διάσωση 68 αλλοδαπών στην Ιεράπετρα – Εντοπισμός 69 αλλοδαπών στο Κουφονήσι Σητείας – Εντοπισμός 42 αλλοδαπών στη Γαύδο – Εντοπισμός και διάσωση 62 αλλοδαπών στην Ιεράπετρα – Εντοπισμός 43 αλλοδαπών στους Καλούς Λιμένες – Εντοπισμός και διάσωση 79 αλλοδαπών στους Καλούς Λιμένες 

Τις απογευματινές ώρες χθες, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή 22 ν.μ. νοτιοανατολικά της Ιεράπετρας. Στην περιοχή κατέπλευσε παραπλέον Φ/Γ πλοίο σημαίας Μάλτας, το οποίο εντόπισε και περισυνέλλεξε 68 αλλοδαπούς και τους  μετέφερε με τη συνδρομή ενός αλιευτικού σκάφους στο αλιευτικό καταφύγιο Ιεράπετρας. Προανάκριση διενεργείται από το Λιμεναρχείο Ιεράπετρας.
	
*****
Τις απογευματινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών σε βραχονησίδα πλησίον της νήσου Κουφονησίου Σητείας. Με τη συνδρομή δύο αλιευτικών σκαφών εντοπίστηκαν 69 αλλοδαποί (57 άντρες, 6 γυναίκες και 2 βρέφη), οι οποίοι μεταφέρθηκαν στο λιμάνι του Αθερινόλακκου. Στη συνέχεια, παρελήφθησαν από Περιπολικό σκάφος Λ.Σ.-ΕΛ.ΑΚΤ. (ΠΛΣ) και μεταφέρθηκαν στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.

*****
Τις πρωινές ώρες χθες, ενημερώθηκε η Λιμενική Αρχή της Παλαιόχωρας για την ύπαρξη αλλοδαπών στην περιοχή «ΞΕΝΑΚΙ» Προφήτη Ηλία της Γαύδου. Κατόπιν έρευνας εντοπίστηκαν αρχικά 29 αλλοδαποί και στη συνέχεια επιπλέον 13 αλλοδαποί σε δυσπρόσιτη περιοχή του νησιού, οι οποίοι παρελήφθησαν από σκάφος της δύναμης FRONTEX και μεταφέρθηκαν με ασφάλεια στο λιμάνι «ΚΑΡΑΒΕ» της Γαύδου. Ακολούθως, οι συνολικά 42 αλλοδαποί (όλοι άνδρες) μεταφέρθηκαν με Περιπολικό σκάφος Λ.Σ.-ΕΛ.ΑΚΤ. στο λιμάνι «ΤΗΓΑΝΙ» Παλαιόχωρας. Ακολούθως, οδηγήθηκαν σε προσωρινό χώρο φιλοξενίας στην Αγυιά Χανίων. Προανάκριση διενεργείται από το Κεντρικό Λιμεναρχείο Χανίων.
*****
Τις απογευματινές ώρες χθες, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή 41 ν.μ. νοτιοανατολικά της Ιεράπετρας. Άμεσα στην περιοχή κατέπλευσε Περιπολικό σκάφος Λ.Σ.-ΕΛ.ΑΚΤ. (ΠΛΣ) το οποίο εντόπισε και περισυνέλλεξε 62 αλλοδαπούς (όλοι άνδρες) και τους μετέφερε στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.
*****
Τις απογευματινές ώρες χθες, ενημερώθηκε η Λιμενική Αρχή των Καλών Λιμένων για την ύπαρξη αλλοδαπών στην ξηρά μεταξύ των παραλιών «ΤΡΥΠΗΤΗ» και «ΚΑΤΑΡΤΙ» του δήμου Γόρτυνας. Στο σημείο μετέβησαν στελέχη του Κλιμακίου Ειδικών Αποστολών (Κ.Ε.Α.) του Κεντρικού Λιμεναρχείου Ηρακλείου, τα οποία εντόπισαν 33 αλλοδαπούς στην παραλία «ΤΡΥΠΗΤΗ», ενώ με τη συνδρομή στελεχών της 3ης ΕΜΑΚ, εντοπίστηκαν σε δύσβατη περιοχή επιπλέον 10 αλλοδαποί. Οι συνολικά 43 αλλοδαποί (41 άνδρες και 2 γυναίκες) οδηγήθηκαν με λεωφορείο στο λιμάνι του Ηρακλείου, με τη συνοδεία στελεχών Κ.Ε.Α. του Κεντρικού Λιμεναρχείου Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.
*****
Τις απογευματινές ώρες χθες, ενημερώθηκαν οι Λιμενικές Αρχές των Καλών Λιμένων και του Κόκκινου Πύργου, από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή 46 ν.μ. νοτιοανατολικά των Καλών Λιμένων. Άμεσα στην περιοχή κατέπλευσε Περιπολικό Πλοίο Λ.Σ.-ΕΛ.ΑΚΤ (ΠΠΛΣ), το οποίο εντόπισε και περισυνέλλεξε 79 αλλοδαπούς (όλοι άνδρες). Με τη συνδρομή της λάντζας «ΕΛΕΝΗ» Ν.Π. 2097, οι αλλοδαποί μεταφέρθηκαν στο λιμάνι των Καλών Λιμένων. Ακολούθως, οδηγήθηκαν με λεωφορείο, συνοδεία στελεχών του Α.Τ. Φαιστού, στο λιμάνι του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου. 

Τρίτη, 20 Οκτωβρίου 2026



ΔΕΛΤΙΟ ΤΥΠΟΥ



Συνέχεια ενημερώσεων αναφορικά με τον εντοπισμό 42 και 23 αλλοδαπών στους Καλούς Λιμένες – Εντοπισμός 48 αλλοδαπών στην Ιεράπετρα – Εντοπισμός 51 αλλοδαπών στην Ιεράπετρα – Εντοπισμός 67 αλλοδαπών στην Ιεράπετρα – Εντοπισμός και διάσωση 43 και 48 αλλοδαπών στο Ηράκλειο 

Συνέχεια ενημέρωσης:

Αναφορικά με τον εντοπισμό 42 αλλοδαπών, τις πρώτες πρωινές ώρες χθες, πλησίον του αλιευτικού καταφυγίου της «ΛΟΥΤΡΑΣ» Δήμου Γόρτυνας, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας χρηματικά ποσά μεταξύ των 12.000 και 14.000 δηναρίων Λιβύης για τη μεταφορά τους στην Ελλάδα. 



*****



Συνέχεια ενημέρωσης:

Αναφορικά με τον εντοπισμό 23 αλλοδαπών, τις πρωινές ώρες χθες, στην παραλία «ΚΡΙΓΟΙ» πλησίον του οικισμού «ΠΛΑΤΙΑ ΠΕΡΑΜΑΤΑ» του Δήμου Φαιστού, συνελήφθη ένας 16χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τα ξημερώματα της 17.10.2026 από το Τομπρούκ της Λιβύης, καταβάλλοντας το χρηματικό ποσό των 14.000 δηναρίων Λιβύης για τη μεταφορά τους στην Ελλάδα. 



*****


	Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 48 αλλοδαπούς (47 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****

Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στη νήσο Χρυσή. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 51 αλλοδαπούς (50 άντρες και 1 γυναίκα). Προανάκριση διενεργείται από το Λιμεναρχείο Ιεράπετρας.



*****



Τις μεσημβρινές ώρες χθες, ενημερώθηκε η Λιμενική Αρχή της Ιεράπετρας για την ύπαρξη αλλοδαπών στην παραλία «ΑΓΙΑ ΦΩΤΙΑ» Φέρμων Ιεράπετρας. Στο σημείο μετέβησαν στελέχη Λ.Σ- ΕΛ.ΑΚΤ., όπου εντόπισαν 67 αλλοδαπούς (άντρες). Προανάκριση διενεργείται από το Λιμεναρχείο Ιεράπετρας.



*****



Τις πρωινές ώρες χθες, ενημερώθηκε ο Λιμενικός Σταθμός Καλών Λιμένων, για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή του ακρωτηρίου «ΤΡΑΧΗΛΙ» πλησίον του όρμου Μάρτσαλος του δήμου Φαιστού. Άμεσα στην περιοχή μετέβησαν ένα Ναυαγοσωστικό σκάφος Λ.Σ.-ΕΛ.ΑΚΤ. (Ν/Γ) και το αλιευτικό σκάφος (Α/Κ) «ΝΙΚΟΣ-ΓΙΩΡΓΟΣ» Ν.Η. 402, όπου εντόπισαν 43 αλλοδαπούς (40 άντρες, 1 γυναίκα και 2 ανηλίκους) οι οποίοι περισυλλέχθηκαν και επιβιβάστηκαν στο Ν/Γ, με τη συνδρομή του Α/Κ και μεταφέρθηκαν με ασφάλεια στο λιμάνι των Καλών Λιμένων. Παράλληλα, εντοπίστηκε από το Ν/Γ έτερη λέμβος με 48 αλλοδαπούς επιβαίνοντες στη θαλάσσια περιοχή ανατολικά της νησίδας Αγίου Παύλου, η οποία, με τη συνοδεία του Ν/Γ κατέπλευσε στους Καλούς Λιμένες. Μία εκ των 43 προαναφερθέντων αλλοδαπών, διακομίστηκε στο Γενικό Νοσοκομείο Ηρακλείου «ΒΕΝΙΖΕΛΕΙΟ» λόγω πιθανής έναρξης τοκετού, ενώ όλοι οι υπόλοιποι διασωθέντες μεταφέρθηκαν με λεωφορείο στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

